नई दिल्लीः ई-कॉमर्स कंपनी फ्लिपकॉर्ट का मार्च 2018 में समाप्त वित्त वर्ष में एकीकृत शुद्ध घाटा कम होकर 1,160.6 करोड़ रुपए पर आ गया। इससे पिछले वित्त वर्ष में उसका कुल घाटा 1,640.2 करोड़ रुपए था। कॉर्पोरेट मंत्रालय को दी सूचना के मुताबिक, 2017-18 में फ्लिपकॉर्ट की परिचालन से आय 2,790.2 करोड़ रुपए हो गई। 2016-17 की इसी अवधि में यह आंकड़ा 1,882.4 करोड़ रुपए था। इस दौरान, 48.2 प्रतिशत की वृद्धि दर्ज की गई है। फ्लिपकॉर्ट ने इस पर प्रतिक्रिया देने से इनकार कर दिया है।